
ZM saskaņo informatīvo ziņojumu ar mazu precizējumu.

Cc: Olafs Arnicans <Olafs.Arnicans@mfa.gov.lv>
Subject: FW: Steidzami: Par informatīvā ziņojuma saskaņošanu

Labdien! 

Lūdzam steidzamības kārtā saskaņot Informatīvo ziņojumu Par Eiropas Savienības Ārlietu padomes attīstības sadarbības ministru 2021.gada 19.novembra sanāksmē izskatāmajiem jautājumiem. 
Sanāksmes tēmas: 
1. Neformālā viedokļu apmaiņa ar ASV Starptautiskās attīstības aģentūras (USAID) vadītāju Samantu Paueri (Samantha Power); 
                                2. Ūdens resursu nozīme ES ārējā darbībā, uzsverot šī jautājuma prioritāti Centrālāzijas reģionā. 

Saskaņošanas termiņš – rītdienas, 12.novembra plkst. 09.30. 
Atvainojamies par īso saskaņošanas termiņu. 

Atbildes lūdzam sūtīt uz olafs.arnicans@mfa.gov.lv   

Cieņā, 
Olafs Arnicāns 
Vecākais referents 
Attīstības sadarbības politikas nodaļas 
Latvijas Republikas Ārlietu ministrija 
K.Valdemāra iela 3, Rīga, LV-1395 
Tālr.: +371 67016 417 

Šis ir Latvijas Republikas Ārlietu ministrijas e-pasta sūtījums un paredzēts tajā norādītajam adresātam. Ja Jūs neesat šī sūtījuma adresāts vai persona, kas tiesīga šo sūtījumu saņemt, lūdzu, informējiet nosūtītāju un izdzēsiet šo e-pasta sūtījumu. Informējam, ka jebkāda šī sūtījuma satura izpaušana, kopēšana, izplatīšana vai darbība, pamatojoties uz tajā ietverto informāciju, ir aizliegta un var būt pretlikumīga. 

This is the e-mail message of the Ministry of Foreign Affairs of the Republic of Latvia and its contents are intended solely for the attention and use of the intended recipient. If you are not the intended recipient or the person eligible to receive this message, please contact the sender and delete this e-mail message from your system. You are hereby notified that any disclosure, copying, distribution or taking any action in reliance on the contents of this information is strictly prohibited and may be unlawful. 

Informatīvais ziņojums

“Par Eiropas Savienības Ārlietu padomes attīstības sadarbības ministru 2021.gada 19.novembra sanāksmē izskatāmajiem jautājumiem”

2021.gada 19.novembrī Eiropas Savienības (turpmāk - ES) Ārlietu padomes attīstības sadarbības ministru sanāksmē notiks neformāla viedokļu apmaiņa ar ASV Starptautiskās attīstības aģentūras (USAID) vadītāju Samantu Paueri (Samantha Power) par ES un ASV kopējo sadarbību attīstības jautājumos un diskusija par ūdens resursu nozīmi ES ārējā darbībā (water in external action), uzsverot šī jautājuma prioritāti Centrālāzijas reģionā. 



1. Neformālā viedokļu apmaiņa ar ASV Starptautiskās attīstības aģentūras (USAID) vadītāju Samantu Paueri (Samantha Power)

Sanāksmē paredzēta neformāla diskusija ar ASV Starptautiskās attīstības aģentūras (USAID) vadītāju Samantu Paueri (Samantha Power) par ES un ASV sadarbību un koordināciju attīstības sadarbības politikas jautājumos. Šī tikšanās ir turpinājums ES un ASV samitā 2021.gada 15.jūnijā pārrunātajam. Starptautiskā sadarbība ir viens no galvenajiem ES un jaunās ASV administrācijas darbakārtības punktiem. Jūnija samita ietvaros ES un ASV atzīmēja kopīgu atbildību cilvēku attīstībai, drošībai, cīņai pret klimata pārmaiņām un atbalstu demokrātijai un cilvēktiesībām. ES un ASV atkārtoja arī plānus sniegt atbalstu mazāk attīstītām valstīm, risināt parādu ilgtspējas jautājumus un veicināt vietējo reformu procesus un privāto investīciju piesaisti šo valstu attīstībai. 

Mēnesi pēc sanāksmes, 13.jūlijā USAID vadītāja Samanta Pauere virtuāli tikās ar ES Starptautiskās partnerības komisāri Jutu Urpilainenu (Jutta Urpilainen). ES un ASV kā līdzīgi domājošiem donoriem ir plašas sadarbības iespējas, jo īpaši cīņā ar globālajiem izaicinājumiem kā Covid-19 pandēmija, klimata pārmaiņas, izglītība, pretkorupcija un demokrātijas stiprināšana, kā arī ar globalizāciju saistītās jomās kā digitalizācija, enerģētika, attīstības infrastruktūra. Ģeogrāfiski Āfrika, jo īpaši Āfrikas raga valstis (Etiopija, Sudāna un Somālija), Rietumbalkāni un Eiropas kaimiņi Tuvo austrumu reģionā. 

Svarīgs ES un ASV sadarbības jautājums ir situācija Afganistānā un tās radītās sekas. Kopš 2021. gada vasaras situācija strauji pasliktinās un vairāk nekā 18 miljoniem iedzīvotāju (gandrīz pusei no kopējā iedzīvotāju skaita) ir nepieciešama humānā palīdzība. Dažādi faktori, kā ieilgušais konflikts, Covid-19, sausums, un ekonomiskā un finanšu krīze, strauji noved valsti katastrofas priekšā. Pēc ANO aplēsēm, ja netiks sniegta nepieciešamā palīdzība, līdz 1 miljonam bērnu ziemu var nepārdzīvot un 97% afgāņu var nonākt nabadzībā līdz 2022. gada vidum. 12.oktobra G20 Līderu samita laikā EK prezidente Urzula fon der Leiena (Ursula von der Leyen) paziņoja par 1 miljarda EUR lielu atbalstu Afganistānas iedzīvotājiem un kaimiņvalstīm, lai nodrošinātu humāno palīdzību un atbalstu neatliekamo pamata vajadzību apmierināšanai, sevišķi veselības jomā. Atbalsta mērķis ir novērst humāno katastrofu, vienlaikus neatzīstot un neleģitimizējot talibu režīmu. Arī ASV sniedz ievērojamu humāno palīdzību Afganistānai un afgāņu bēgļiem – 2021.gadā kopā sniedzot 475 miljonus USD, kā arī š.g. 28.oktobrī paziņojot par papildus 144 miljoniem USD, jo īpaši pārtikas drošības jomā. 

Vairākās ES-ASV samita laikā apspriestajās jomās jau notiek sadarbība. Piemēram, ES un ASV Globālā vakcinācijas partnerība paplašinās globālo sadarbību COVID-19 pandēmijas kontekstā ar mērķi sasniegt 70% vakcinācijas apjomu pasaulē līdz 2022.gada 13-27.septembra ANO Ģenerālajai asamblejai. Kopīgiem spēkiem ES un ASV veicina vakcīnu ražošanu un izplatīšanu, kā arī palielina atbalstu Āfrikai. Tāpat nesen darbu ir sākusi ES-ASV Augsta līmeņa klimata rīcības grupa, kuras mērķis ir iedrošināt citas valstis darīt vairāk cīņā pret klimata pārmaiņām. Demokrātijas stiprināšana ir ES un ASV kopīga prioritāte. ES plāno līdzdarboties ar ASV un citām līdzīgi domājošajām valstīm ASV rīkotā Demokrātijas samita ietvaros šī gada decembrī.



Latvijas un ASV sadarbība attīstības sadarbības politikas jomā

Latvijai un ASV jau vairākus gadus veiksmīgi sadarbojas attīstības sadarbības jomā, kas balstīta kopīgās stratēģiskās interesēs Centrālāzijā un Austrumu partnerības valstīs. Galvenie sadarbības sektori ir laba pārvaldība un tiesiskums, tai skaitā, cīņa pret korupciju, eksporta kapacitātes stiprināšana, tai skaitā, lauksaimniecības produktu sertifikācijas un standartizācijaēšana, lauku un reģionālā attīstība un izglītība. Latvija redz potenciālu pastiprināt sadarbību starp Latviju un ASV sadarbības valstīs, lai sasniegtu savstarpēji izdevīgus mērķus arī citos sektors. 

Latvija ar ASV veiksmīgi strādā kopā Centrālāzijā un Ukrainā. Piemēram, kopš 2017.gada Ukrainā kopīgi atbalstām Latvijas Lauku konsultāciju centra aktivitātes reģionu mazo un vidējo uzņēmumu (MVU) attīstībai, tai skaitā e-pakalpojumos, kopš 2021.gada – Latvijas Tirdzniecības un rūpniecības kameras projektu par uzņēmēju iesaisti lēmumu pieņemšanā un Dziļās un aptverošās brīvās tirdzniecības zonas (Deep and Comprehensive Free Trade Area, DCFTA) ieviešanā. Savukārt Rīgas Juridiskās augstskolas vadītā konsorcija ietvaros Centrālāzijas jaunos profesionāļus Latvija un ASV finansē apmācības Eiropas tiesībās un ekonomikā kopš 2015.gada. USAID programmas ietvaros centrs “Marta” atbalsta Austrumukrainas pašvaldību līderes pakalpojumu nodrošināšanā un dzimumu līdztiesības veicināšanā. Potenciāls sadarbībai Centrālāzijā ir par plašs tēmu loku – no tirdzniecības un robežu pārvaldības, līdz zaļajām tehnoloģijām un dzimumu līdztiesībai un labai pārvaldībai.



Latvijas nostāja 

Latvijas nostāja par ES un ASV sadarbības principiem un attīstības sadarbības politikas vērtībām un mūsdienu izaicinājumiem ir balstīta galvenajā Latvijas attīstības sadarbības politikas plānošanas dokumentā - Attīstības sadarbības politikas pamatnostādnes 2021.-2027.gadam, kas ir apstiprinātas Ministru kabinetā 2021.gada 14.aprīlī. Latvijas tematiskās prioritātes ir  miers un drošība, laba pārvaldība, dzimumu līdztiesība, izglītība, ekonomiskā izaugsme, klimata rīcība un sadarbība mērķu īstenošanai. Tematisko prioritāšu īstenošanā Latvija īpaši pievērš uzmanību digitalizācijai kā attīstības veicinātajam. Pamatnostādnes atzīmē arī nepieciešamību stiprināt starptautisko sadarbību starp līdzīgi domājošajiem donoriem, uzsver nepieciešamību risināt klimata jautājums kā horizontālu prioritāti. 

ES Austrumu partnerības valstis (īpaši Gruzija, Moldova, Ukraina, kā arī Baltkrievija) un Centrālāzijas valstis (īpaši Kirgizstāna, Tadžikistāna un Uzbekistāna) saglabājas kā Latvijas ģeogrāfiskas prioritātes. 

Afganistānas kontekstā Latvijas nostāja ir balstīta 2021.gada 8.oktobrī Ministru Kabinetā apstiprinātajā Nacionālajā pozīcijā Nr 1. par Afganistānu. Atbalstām 2021.gada 2-3.septembra ES neformālajā Ārlietu padomē un 21.septembra Padomes secinājumos identificētos principus, pēc kuriem ES vērtēs taliban rīcību un tālākās sadarbības, tai skaitā,. atbalsta sniegšanas iespējas (terorisma novēršana, cilvēktiesību ievērošana, iekļaujoša valdība, brīvas iespējas humānās palīdzības piegādei, brīvas iespējas afgāņu izceļošanai).



· Latvija atbalsta neformālo viedokļu apmaiņu ar USAID un plašāku ES-ASV koordināciju attīstības sadarbības nozarē pasaulē. 

· Latvija novērtē ASV ieguldījumu attīstības sadarbībā pasaulē. Jo īpaši uzsveram Centrālāzijas un Austrumu partnerības valstu reģionus, kuros Latvija ir ieinteresēta padziļināt sadarbību ar ASV.

· Latvija uzsver sadarbību starp līdzīgi domājošajām valstīm, sekmējot vērtībās balstītu attīstības sadarbību. Īstenojot attīstības sadarbību, Latvija ievēro cilvēktiesībās balstītu pieeju un visās attīstības sadarbības aktivitātēs uzsver tādus horizontālus principus kā cilvēktiesības, demokrātija, dzimumu līdztiesība, pilsoniskās sabiedrības līdzdalība.





2. Ūdens resursu nozīme ES ārējā darbībā

Sanāksmē ir paredzēta viedokļu apmaiņa par ūdens resursu nozīmi ES ārējā darbībā. Ūdens ir stratēģiski svarīgs resurss, kas nepieciešams ilgtspējīgai attīstībai, nabadzības mazināšanai, klimata pārmaiņu risināšanai, vides, bioloģiskās daudzveidības un ekosistēmu aizsardzībai, miera nodrošināšanai. Tāpat ūdenim ir būtiska loma vides, kultūras, sociālajos un ekonomiskajos procesos kā globālā, tā arī reģionālā un vietējā līmenī. 

Īpašu uzmanību paredzēta Centrālāzijas reģionam, skatot tādus izaicinājumus kā nepietiekami ūdens resursi, klimata pārmaiņas, ietekme uz drošību. Diskusija starp attīstības ministriem paredzēta kā pienesums 2023.gada ANO Ūdens konferences un tās sagatavošanās konferencēm, kā arī 2021.gada 22.novembrī plānotajai ES un Centrālāzijas ārlietu ministru tikšanās Dušanbē, Tadžikistānā. 



Ūdens Centrālāzijas kontekstā 

Ūdens pieejamība un sadale ir svarīgs Centrālāzijas reģiona valstu sadarbības jautājums. Savstarpējā konkurence par ūdens nodrošinājumu nereti ir saspīlējuma un konfliktu cēlonis. Nesakārtotās starpvalstu robežas veido labvēlīgu fonu konfliktiem par pieeju pierobežā esošajiem ūdens rezervuāriem, kā piemēram, nesenais konflikts uz Kirgizstānas-Tadžikistānas robežas 2021. gada aprīlī. Ūdens resursu sabalansēta izmantošana ir diskusiju jautājums starp Kirgizstānu un Tadžikistānu, kuras atrodas Amudarjas un Sirdarjas augštecē un kuras izmanto ūdeni elektroenerģijas ražošanai, un Kazahstānu, Turkmenistānu un Uzbekistānu, kuras atrodas upju lejtecē un kurām ūdens ir nepieciešams lauksaimniecības zemju irigācijai, īpaši kokvilnas audzēšanai. Bez tam irigācijas sistēmas ir novecojušas, kā rezultātā rodas lieli ūdens zudumi. Apdraudējumu reģiona ūdens apgādei veido klimata pārmaiņas, jo temperatūras paaugstināšanās veicina ledāju kušanu Kirgizstānas un Tadžikistānas kalnos, kas ar laiku var izraisīt Amudarjas un Sirdarjas upju izsīkšanu vasaras mēnešos. Globālu vides apdraudējumu rada arī daļēji izžuvusī Arāla jūra, kuras sāls ar vējiem izplatās arī ārpus reģiona. Minētās problēmas var atrisināt tikai savstarpējas reģionālas sadarbības ceļā, tādēļ ES pievērš lielu uzmanību Centrālāzijas valstu sadarbības veicināšanai.



Eiropas Savienības un Centrālāzijas sadarbība

ES-Centrālāzijas sadarbība attīstās saskaņā ar 2019. gadā pieņemto ES stratēģiju Centrālāzijai, kuras galvenie sadarbības virzieni ir noturība, labklājība un reģionālā sadarbība. Viens no stratēģijas specifiskajiem mērķiem ir Centrālāzijas reģiona noturības veicināšana vides, klimata pārmaiņu un ūdens jomās. Sadarbības īstenošanai ir izveidota ES-Centrālāzijas platforma sadarbībai vides aizsardzības un ūdens resursu pārvaldības jautājumos un ES-Centrālāzijas darba grupa vides un klimata pārmaiņu jautājumos, kura palīdz identificēt reģionālās sadarbības aktuālos jautājumus un stiprināt politisko dialogu gan starp reģiona valstīm, gan starp ES un Centrālāzijas valstīm. ES ūdens iniciatīvas ietvaros notiek nacionālie ūdens politikas dialogi. 

ES mērķis ir veicināt Centrālāzijas ilgtermiņa attīstību, atbalstot reģiona valstu politiku reformas un stiprinot institūciju kapacitāti, tuvinot tos ES standartiem. ES veicina pārrobežu dialogu un integrētu ūdens resursu pārvaldību, atjaunojamās enerģijas attīstību, enerģijas efektivitāti, labvēlīgu investīciju vidi, bioloģiskās daudzveidības saglabāšanu, Kioto protokola īstenošanu, ūdens kvalitātes uzlabošanu, ilgtermiņa zvejniecību, irigācijas sistēmu uzlabošanu, vides aizsardzību naftas un gāzes ieguves sektoros un citu vides aizsardzības un ūdens pārvaldības svarīgu jautājumu risināšanu. 2019.-2022. g. ar ES finansējumu tiek īstenots projekts “ES-Centrālāzijas sadarbība ūdens, vides un klimata pārmaiņu jomās”, kura mērķis ir stiprināt Centrālāzijas valstu politisko dialogu un veicināt to sadarbību ar ES vides un klimata pārmaiņu jautājumos. Ar ES atbalstu ir izveidots Centrālāzijas reģionālais vides aizsardzības centrs (Central Asia Regional Environmental Centre-CAREC). Tāpat ES veicina Arāla jūras baseina stabilizāciju, atbalstot mežu un zemes pārvaldības uzlabošanu. 

Jaunajā finanšu periodā 2021.-2027.g. cita starpā ir paredzēts ES atbalsts Centrālāzijas valstu noturības stiprināšanai ūdens un enerģijas jomās. Papildus tiek apsvērtas “Eiropas komandas” (Team Europe) iniciatīvas ūdens un klimata jomās ar fokusu uz integrētu ūdens-enerģijas avotu pārvaldību. 

ES ir CĀ reģiona lielākais tirdzniecības partneris, 2020.gadā preču tirdzniecības apjoms veidoja 22 mljrd. EUR. ES ir arī lielākais investors CĀ reģionā, pēdējos 10 gados tiešās ārvalstu investīcijas veidoja vairāk kā 105 mljrd. EUR (40% no visām ārvalstu investīcijām). ES ir lielākais atbalsta sniedzējs CĀ valstu sociālekonomisko reformu īstenošanā, ir sniegts atbalsts tādās jomās kā integrēta robežu pārvaldība, tirdzniecības procedūru vienkāršošana, enerģētikas savienojamība un kontaktu veidošana starp cilvēkiem. ES attīstības sadarbības finansējums Centrālāzijai 2014.-2020.g. periodā bija 1.1 mljrd. EUR. 2014-2020.g. periodā Afganistānai un Centrālāzijai tika piešķirti granti 2.5 mljrd. EUR vērtībā. ES turpinās atbalstīt Centrālāzijas valstu sadarbību, īpaši digitalizācijas un enerģētikas jomās. Eiropas komandas iniciatīvas ietvaros ES ir piešķīrusi CĀ valstīm 134 milj. EUR Covid-19 seku pārvarēšanai.



Latvijas un Centrālāzijas attīstības sadarbība 

Centrālāzija ir viens no Latvijas attīstības sadarbības politikas prioritārajiem reģioniem. Tas ir atkārtoti apliecināts Attīstības sadarbības politikas pamatnostādnēs 2021.-2027.gadam. Pamatnostādnes arī apstiprina ūdens resursu nozīmi cīņā ar klimata pārmaiņām, kas ir viena no sešām Latvijas divpusējās un daudzpusējās attīstības sadarbības tematiskajām prioritātēm.

2021.gadā ar Ārlietu ministrijas un Eiropas Savienības finansiālu atbalstu Latvijas privātā sektora eksperti īsteno vairākus projektus ar ūdeni saistītās jomās Centrālāzijā, piemēram: Cleantech Latvia projekts kapacitātes celšanai investīciju projektu īstenošanai ūdensapgādes un kanalizācijas jomā Uzbekistānā; SunGIS projekts Uzbekistānas apdzīvoto vietu ģenerālplānu publicēšanas un publiskās apspriešanas portāla prototipa izstrādei; un Cleantech Latvia īstenots ES projekts ar Latvijas līdzfinansējumu inženiertehnisko uzņēmumu nozaru asociāciju kapacitātes celšanai Kazahstānā un Uzbekistānā. 

Kopumā Latvijas attīstības sadarbības finansējuma apmērs 2021.gadā ūdens-enerģētikas-klimata pārmaiņu jomā Centrālāzijā veido apmēram 16% no Ārlietu ministrijas pārvaldītā divpusējā attīstības sadarbības budžeta. Ārlietu ministrija ir atbalstījusi aktivitātes šajā jomā Centrālāzijā kopš 2017.gada.



Latvijas nostāja:

· Latvijas nostāja ir balstīta galvenajā Latvijas attīstības sadarbības politikas plānošanas dokumentā - Attīstības sadarbības politikas pamatnostādnes 2021.-2027.gadam, kas ir apstiprinātas Ministru kabinetā 2021.gada 14.aprīlī, kā arī 2019. gadā pieņemtā ES stratēģija Centrālāzijai. Klimata jautājumos Latvijas pozīcija ir balstīta 2021.gada oktobrī Ministru Kabinetā apstiprinātajā nacionālajā pozīcijā Nr. Latvijas nacionālajā pozīcijā Nr.1 “Par Apvienoto Nāciju Organizācijas Vispārējās konvencijas par klimata pārmaiņām Līgumslēdzēju pušu konferences 26. sesiju un Kioto protokola Līgumslēdzēju pušu sanāksmes 16. sesiju, Parīzes nolīguma Pušu sanāksmes 3. sesijas, kā arī Konvencijai pakļautās izpildinstitūcijas 52. -55. sesiju un Konvencijas Zinātniskās un tehnoloģiskās konsultatīvās padomes 52. -55. sesiju, Glāzgovā, Apvienotajā Karalistē 2021. gada 31. oktobrī ‑ 12. novembrī” (Sagatavotājs Vides un reģionālās attīstības ministrija).

· Latvija uzsver ūdens nozīmi Centrālāzijas reģiona ilgtermiņa attīstībā, ekonomiskās izaugsmes, stabilitātes un drošības nodrošināšanā. 

· Centrālāzija un ūdens resursu tēmas ir Latvijas attīstības sadarbības prioritātes gan ģeogrāfiskā, gan horizontālā griezumā, un šo virzienu aicinām atbalstīt arī ES līmenī nākamā gada projektu ietvaros.

· Latvija atbalsta “Eiropas komandas” pieeju un iekļaujošu darbu partnervalstīs un uzsver dalībvalstu īpašās pieredzes un ekspertīzes izmantošanas nozīmi.

· Latvija atbalsta ciešāku ES-Centrālāzijas sadarbību, tai skaitā fokusētu diskusiju par ūdeni. 







Ārlietu ministrs							E.Rinkēvičs

 





Vīza: valsts sekretārs							A.Pelšs









O.Arnicāns 67016417

olafs.arnicans@mfa.gov.lv

